Z A P I S N I K
10. sjednice Vijeća Gradske četvrti Donja Dubrava održane 26. ožujka 2026. 
u zgradi Područnog ureda Područnog ured gradske uprave Dubrava, Dubrava 49, dvorana "C" s početkom u 18,00 sati

Nazočni članovi Vijeća:
Igor Božić, Mladen Cetinja, Anto Ešegović, Jeniseja Fištrek, Adriano Friganović, Tomislav Ivanek, Alin Kavur, Matej Klaić, Trpimir Majcan, Vladimir Matić, Marko Mikulek, Siniša Opačić, Maja Oreški Pavliš i Damir Škarić.
Odsutni članovi Vijeća : Ankica Penava Pejčinović.
Nazočni iz GU za mjesnu samoupravu, promet, komunalne poslove, civilnu zaštitu i sigurnost:
Marijana Lepur, stručna savjetnica i Snježana Pehar, stručni referent.

Predsjedava gospodin Trpimir Majcan, predsjednik Vijeća.

Zapisnik vodi: Snježana Pehar

Predsjednik konstatira da je nazočno 14 od ukupno 15 članova Vijeća, što znači da Vijeće može pravovaljano odlučivati, te otvara 10. sjednicu Vijeća Gradske četvrti.
Predsjednik Vijeća daje zapisnik 9. sjednice na verifikaciju.
Vijeće prihvaća tekst Zapisnika 9. sjednice Vijeća, bez izmjena.
Predsjednik utvrđuje da su članovi Vijeća u elektronskom obliku primili prijedlog dopune dnevnog reda točkom 1. „Prijedlog izvješća o izvršenju Plana komunalnih aktivnosti Gradske četvrti Donja Dubrava u 2025.“ 
Na prijedlog predsjednika Vijeće jednoglasno utvrđuje dopunjeni

DNEVNI  RED

	1. 
	Prijedlog izvješća o izvršenju Plana komunalnih aktivnosti Gradske četvrti Donja Dubrava u 2025.

	2. 
	Prijedlog zaključka o prijedlogu rješavanja imovinsko-pravnih odnosa na zemljištu oznake k.č.br. 9259/5 k.o. Donja Dubrava
- predlagatelj: predsjednik Vijeća

	3. 
	Prijedlog zaključka o davanju mišljenja o prijedlogu za otkup zemljišta uz željezničku postaju Sesvetska Sopnica
- predlagatelj: predsjednik Vijeća

	4. 
	Prijedlog zaključka o prijedlogu poboljšanja vidljivosti kružnog toka u Resničkom putu kod Doma zdravlja Trnava
- predlagatelj: predsjednik Vijeća

	5. 
	Prijedlog zaključka o prijedlogu postavljanja stajališta za bicikle – BAJS kod željezničke postaje Trnava
- predlagatelj: predsjednik Vijeća

	6. 
	Prijedlog zaključka o potrebi utvrđivanja imovinsko-pravnog statusa zapuštenih zemljišta na području Mjesnog odbora Novi Retkovec
- predlagatelj: predsjednik Vijeća

	7. 
	Prijedlog zaključka o očitovanju o mogućnosti raspolaganja zemljištem oznake k.č.br. 94/2 i k.č.br. 94/11 obje k.o. Resnik
- predlagatelj: predsjednik Vijeća

	8. 
	Pitanja, prijedlozi i obavijesti




Sjednicu u 18,05 napušta Mladen Cetinja.

Na sjednicu u 18,08 dolazi Vladimir Matić.

Ad1. Prijedlog izvješća o izvršenju Plana komunalnih aktivnosti Gradske četvrti Donja Dubrava u 2025.

Uvodno obrazloženje iznosi Predsjednik Vijeća 

U raspravi sudjeluju: Anto Ešegović i Trpimir Majcan.

Na sjednicu u 18,09 dolazi Alin Kavur.

Vijeće većinom glasova od 11 ZA (Igor Božić, Anto Ešegović, Jeniseja Fištrek, Adriano Friganović, Tomislav Ivanek, Matej Klaić, Trpimir Majcan, Vladimir Matić, Marko Mikulek, Siniša Opačić i Damir Škarić), 0 PROTIV , 2 SUZDRŽANA (Alin Kavur i Maja Oreški Pavliš) donosi

Izvješće o izvršenju Plana komunalnih aktivnosti Gradske četvrti Donja Dubrava u 2025.
(Izvješće se prilaže ovom zapisniku i njegov je sastavni dio.)


Ad2. Prijedlog zaključka o prijedlogu rješavanja imovinsko-pravnih odnosa na zemljištu oznake k.č.br. 9259/5 k.o. Donja Dubrava

Uvodno obrazloženje iznosi Predsjednik Vijeća.
U raspravi nitko ne sudjeluje.
Vijeće jednoglasno donosi

Zaključak  o prijedlogu rješavanja imovinsko-pravnih odnosa na zemljištu oznake k.č.br. 9259/5 k.o. Donja Dubrava
(Zaključak se prilaže ovom zapisniku i njegov je sastavni dio.)


Ad3. Prijedlog zaključka o davanju mišljenja o prijedlogu za otkup zemljišta uz željezničku postaju Sesvetska Sopnica

Uvodno obrazloženje iznosi potpredsjednik Vijeća Anto Ešegović. 
U raspravi nitko ne sudjeluje.

Vijeće većinom glasova od 12 ZA (Igor Božić, Anto Ešegović, Jeniseja Fištrek, Adriano Friganović, Tomislav Ivanek, Matej Klaić, Trpimir Majcan, Vladimir Matić, Marko Mikulek, Siniša Opačić, Maja Oreški Pavliš i Damir Škarić), 1 PROTIV (Alin Kavur), 0 SUZDRŽANO  donosi

Zaključak  o davanju mišljenja o prijedlogu za otkup zemljišta uz željezničku postaju Sesvetska Sopnica
(Zaključak se prilaže ovom zapisniku i njegov je sastavni dio.)

Ad4. Prijedlog zaključka o prijedlogu poboljšanja vidljivosti kružnog toka u Resničkom putu kod Doma zdravlja Trnava

Uvodno obrazloženje iznosi Predsjednik Vijeća 
U raspravi nitko ne sudjeluje.
Vijeće jednoglasno donosi

Zaključak  o prijedlogu poboljšanja vidljivosti kružnog toka u Resničkom putu kod Doma zdravlja Trnava
(Zaključak se prilaže ovom zapisniku i njegov je sastavni dio.)


Ad5. Prijedlog zaključka o prijedlogu postavljanja stajališta za bicikle – BAJS kod željezničke postaje Trnava

Uvodno obrazloženje iznosi Predsjednik Vijeća.
U raspravi sudjeluju: Igor Božić, Trpimir Majcan i Maja Oreški Pavliš.

Vijeće većinom glasova od 12 ZA (Igor Božić, Anto Ešegović, Jeniseja Fištrek, Adriano Friganović, Tomislav Ivanek, Alin Kavur, Matej Klaić, Trpimir Majcan, Vladimir Matić, Marko Mikulek, Siniša Opačić i Damir Škarić), 1 PROTIV (Maja Oreški Pavliš), 0 SUZDRŽANO  donosi

Zaključak  o prijedlogu postavljanja stajališta za bicikle – BAJS kod željezničke postaje Trnava
(Zaključak se prilaže ovom zapisniku i njegov je sastavni dio.)


Ad6. Prijedlog zaključka o potrebi utvrđivanja imovinsko-pravnog statusa zapuštenih zemljišta na području Mjesnog odbora Novi Retkovec

Uvodno obrazloženje iznosi Predsjednik Vijeća 
U raspravi nitko ne sudjeluje.
Vijeće jednoglasno donosi

Zaključak  o potrebi utvrđivanja imovinsko-pravnog statusa zapuštenih zemljišta na području Mjesnog odbora Novi Retkovec
(Zaključak se prilaže ovom zapisniku i njegov je sastavni dio.)


Ad7. Prijedlog zaključka o očitovanju o mogućnosti raspolaganja zemljištem oznake k.č.br. 94/2 i k.č.br. 94/11 obje k.o. Resnik

Uvodno obrazloženje iznosi Predsjednik Vijeća.
U raspravi sudjeluju: Anto Ešegović, Tomislav Ivanek i Trpimir Majcan.
Vijeće jednoglasno donosi

Zaključak  o očitovanju o mogućnosti raspolaganja zemljištem oznake k.č.br. 94/2 i k.č.br. 94/11 obje k.o. Resnik
(Zaključak se prilaže ovom zapisniku i njegov je sastavni dio.)



Ad8. Pitanja, prijedlozi i obavijesti

Predsjednik obavještava članove Vijeća o: pristiglim odgovorima na neke od zaključaka s prethodnih sjednica te dopisu pročelnika – obavijesti o poništenju postupka javne nabave za izgradnju ŠRC-a u Sopničkoj ulici. Budući da se, zbog nedostatnih financijskih sredstava jedina pristigla ponuda nije mogla prihvatiti, a u koliko Vijeće neće biti u mogućnosti osigurati potrebna financijska sredstva, predmetnu izgradnju trebalo bi predložiti za Program građenja komunalne infrastrukture na području Grada Zagreba za 2027.


Pitanja i prijedlozi članova Vijeća:

	Član Vijeća
	Kratak sadržaj pitanja ili prijedloga


	Adriano Friganović
	Postoji li mogućnost postavljanja polupodzemnih spremnika za papir i plastiku na lokaciji Čulinečka c. od k.br. 29 do k.br. 31 (pitanje je poslao mail-om sa zahtjevom predstavnika suvlasnika zgrade Čulinečka c. 31)

	Damir Škarić
	Može li se urediti dvorište Područnog objekta Dječjeg vrtića „Jabuka“ u Čulincu?
Marijana Lepur odgovara da se ravnatelji sa svojim prijedlozima trebaju obratiti Gradskom uredu za obrazovanje, sport i mlade, a nakon toga s njima u suradnji utvrđujemo može li Vijeće, sukladno svojim financijskim mogućnostima nešto od tih prijedloga uvrstiti u Plan komunalnih aktivnosti. 




Sjednica je završila u 18,40 sati.

KLASA: Kl: 024-08/26-002/69
URBROJ: 251-13-11-6/003-26-3
Zagreb, 26. ožujka 2026.

Zapisnik sastavio:
Snježana Pehar

Predsjednik
Vijeća Gradske četvrti Donja Dubrava

Trpimir Majcan



Na temelju članka 80. stavka 1. točke 12. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 – pročišćeni tekst i 16/22) Vijeće Gradske četvrti Donja Dubrava, na 10. sjednici, 26. ožujka 2026. godine, donijelo je


ZAKLJUČAK
o prijedlogu rješavanja imovinsko-pravnih odnosa 
na zemljištu oznake k.č.br. 9259/5 k.o. Donja Dubrava



1. Razmotren je Zaključak Vijeća Mjesnog odbora Donja Dubrava donesen na 9. sjednici, 25. veljače 2026. kojim se predlaže otkup suvlasničkog dijela k.č.br. 9259/5 k.o. Donja Dubrava /uz Štefanovečku cestu/ radi pokretanja projekta izgradnje pumptrack poligona. 

2. Vijeće temeljem Zaključka Vijeća Mjesnog odbora Donja Dubrava, predlaže da se pokrene postupak rješavanja imovinsko-pravnih odnosa sa Republikom Hrvatskom na zemljištu oznake k.č.br. 9259/5 k.o. Donja Dubrava kako bi bilo u vlasništvu Grada Zagreba te kako bi Vijeće Mjesnog odbora moglo provesti planirane aktivnosti izgradnje pumptrack poligona.

3. Ovaj Zaključak dostavlja se Gradskom uredu za upravljanje imovinom i stanovanje na daljnje postupanje.



KLASA: 024-08/26-002/69
URBROJ: 251-13-11-6/003-26-5
Zagreb, 26. ožujka 2026.

         Predsjednik
  Vijeća Gradske četvrti
        Donja Dubrava
  
                                                                                                Trpimir Majcan, prof., v.r.




Na temelju članka 80. stavka 1. točke 12. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 – pročišćeni tekst i 16/22) Vijeće Gradske četvrti Donja Dubrava, na 10. sjednici, 26. ožujka 2026. godine, donijelo je


ZAKLJUČAK
o davanju mišljenja o prijedlogu za otkup zemljišta uz 
željezničku postaju Sesvetska Sopnica


1. Razmotren je Zaključak Vijeća Mjesnog odbora Stari Retkovec, donesen na 9. sjednici 23. veljače 2026., kojim se podržava inicijativa gđe. M. G. da Gradu Zagrebu ponudi na otkup svoje zemljište oznake k.č.br. 8338/1 k.o. Dubrava koje se nalazi uz željezničku postaju Sesvetska Sopnica.

2. Vijeće temeljem Zaključka Vijeća Mjesnog odbora Stari Retkovec, podržava inicijativu otkupa zemljišta navedenog pod točkom 1. te predlaže Gradu da razmotri ponudu vlasnice M. G. za otkup predmetnog zemljišta kako bi se omogućila izgradnja javnog parkirališta za potrebe građana koji koriste željeznički prijevoz.

3. Ovaj Zaključak dostavlja se Gradskom uredu za upravljanje imovinom i stanovanje na daljnje postupanje.


KLASA: 024-08/26-002/69
URBROJ: 251-13-11-6/003-26-6
Zagreb, 26. ožujka 2026.

         Predsjednik
  Vijeća Gradske četvrti
        Donja Dubrava
                                                                                                Trpimir Majcan, prof., v.r.
     
                                                                                                       

O b r a z l o ž e nj e

Gđa M. G. iskazala je interes da Gradu Zagrebu ponudi na otkup svoje privatno zemljište koje se nalazi uz željezničku postaju Sesvetska Sopnica, s ciljem njegove moguće prenamjene za izgradnju javnog parkirališta.
Vijeće Gradske četvrti razmotrilo je navedeni prijedlog te ocijenilo kako bi izgradnja javnog parkirališta na predmetnoj lokaciji mogla doprinijeti rješavanju izraženog problema parkiranja u zoni željezničke postaje. Naime, zbog nedostatka uređenih parkirališnih mjesta putnici često parkiraju osobna vozila na nogostupima i u okolnim ulicama, čime se otežava prometovanje i narušava komunalni red.
Slijedom navedenoga, Vijeće Gradske četvrti podržava predmetnu inicijativu te predlaže da se ponuda gđe M. G uputi nadležnim gradskim tijelima radi daljnjeg razmatranja.


Na temelju članka 80. stavka 1. točke 12. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 – pročišćeni tekst i 16/22) Vijeće Gradske četvrti Donja Dubrava, na 10. sjednici, 26. ožujka 2026. godine, donijelo je


ZAKLJUČAK
o prijedlogu poboljšanja vidljivosti kružnog toka
u Resničkom putu kod Doma zdravlja Trnava



1. Razmotren je Zaključak Vijeća Mjesnog odbora Trnava donesen na 9. sjednici, 18. veljače 2026. kojim se predlaže poboljšanje vidljivosti kružnog toka u Resničkom putu kod Doma zdravlja Trnava postavljanjem dva rasvjetna stupa.

2. Podržava se prijedlog Vijeća Mjesnog odbora Trnava zbog slabe vidljivosti noću, budući da se na predmetnom kružnom toku okreće ZET-ov autobus, a u neposrednoj blizini su Dom zdravlja Trnava i Dječji vrtić Jabuka.

3. Vijeće će predložiti postavljanje dva rasvjetna stupa prilikom donošenja  prijedloga Gradske četvrti za Program građenja komunalne infrastrukture na području Grada Zagreba za 2027. godinu. 

4. Ovaj Zaključak dostavlja se Vijeću Mjesnog odbora Trnava na znanje.




KLASA: 024-08/26-002/69
URBROJ: 251-13-11-6/003-26-7
Zagreb, 26. ožujka 2026.

         Predsjednik
  Vijeća Gradske četvrti
        Donja Dubrava
  
                                                                                                Trpimir Majcan, prof., v.r.




Na temelju članka 80. stavka 1. točke 12. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 – pročišćeni tekst i 16/22) Vijeće Gradske četvrti Donja Dubrava, na 10. sjednici, 26. ožujka 2026. godine, donijelo je


ZAKLJUČAK
o prijedlogu postavljanja stajališta za bicikle – BAJS
kod željezničke postaje Trnava



1. Razmotren je Zaključak Vijeća Mjesnog odbora Trnava donesen na 9. sjednici, 18. veljače 2026. za postavljanjem stajališta za bicikle – Bajs kod željezničke postaje Trnava u Ulici kneza Branimira. 

2. Vijeće podržava inicijativu Vijeća Mjesnog odbora Trnava te predlaže nadležnom Gradskom uredu postavljanje stajališta za bicikle na lokaciji pod točkom 1. ovog zaključka radi bolje biciklističke povezanosti između sjevernog i južnog dijela Gradske četvrti te povezanosti s centrom grada.

3. Ovaj Zaključak dostavlja se Gradskom uredu za mjesnu samoupravu, promet, komunalne poslove, civilnu zaštitu i sigurnost na daljnje postupanje.




KLASA: 024-08/26-002/69
URBROJ: 251-13-11-6/003-26-8
Zagreb, 26. ožujka 2026.

         Predsjednik
  Vijeća Gradske četvrti
        Donja Dubrava

                                                                                                Trpimir Majcan, prof., v.r.




Na temelju članka 80. stavka 1. točke 12. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 – pročišćeni tekst i 16/22) Vijeće Gradske četvrti Donja Dubrava, na 10. sjednici, 26. ožujka 2026. godine, donijelo je

ZAKLJUČAK
o potrebi utvrđivanja imovinsko-pravnog statusa
zapuštenih zemljišta na području Mjesnog odbora Novi Retkovec


1. Razmotren je Zaključak Vijeća Mjesnog odbora Novi Retkovec, donesen na 9. sjednici 24. veljače 2026., kojim se traži očitovanje o stanju imovinsko-pravnih odnosa na zapuštenim zemljištima na području Mjesnog odbora Novi Retkovec budući da zapuštene parcele narušavaju izgled javnih površina i prostora naselja.

2. Kako bi se moglo pristupiti eventualnom uređenju zapuštenih zemljišta, predlaže se nadležnom Gradskom uredu da Vijeću dostavi očitovanje imovinsko-pravnog statusa sljedećih parcela:
a) k.č.br. 8225 k.o. Dubrava – kod stare crkve,
b) k.č.br. 8050/1 i 8050/2 k.o. Dubrava – kod Doma umirovljenika na Čulinečkoj cesti i
c) više spojenih parcela omeđenih Čulinečkom cestom, Antovaljskom ulicom i Ulicom dudova /južno od Čulinečke c. k.br. 9a/

3. Ovaj Zaključak dostavlja se Gradskom uredu za upravljanje imovinom i stanovanje na daljnje postupanje.

KLASA: 024-08/26-002/69
URBROJ: 251-13-11-6/003-26-9
Zagreb, 26. ožujka 2026.

         Predsjednik
  Vijeća Gradske četvrti
        Donja Dubrava
                                                                                                Trpimir Majcan, prof., v.r.


O b r a z l o ž e nj e


Na području Mjesnog odbora Novi Retkovec nekoliko je zapuštenih parcela koje svojim izgledom negativno utječu na uređenost prostora i opći izgled naselja.
Rradi o parcelama za koje nije u potpunosti jasno utvrđeno imovinsko-pravno stanje, odnosno vlasništvo i nadležnost za njihovo održavanje i uređenje. Kako bi se moglo pristupiti eventualnom uređenju navedenih površina, potrebno je prethodno utvrditi vlasničke odnose i nadležnost za postupanje.
Slijedom navedenoga, Vijeće Gradske četvrti predložilo je da nadležni gradski ured dostavi očitovanje o stanju imovinsko-pravnih odnosa za parcele navedene u dispozitivu ovog Zaključka.
Nakon utvrđivanja imovinsko-pravnog stanja moći će se razmotriti mogućnosti daljnjeg uređenja i održavanja predmetnih površina.
       Na temelju članka 89. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 – pročišćeni tekst i 16/22) Vijeće Gradske četvrti Donja Dubrava, na 10. sjednici, 26. ožujka 2026. godine, donijelo je
                        
 

Z A K L J U Č A K
o očitovanju o mogućnosti raspolaganja zemljištem
oznake k.č.br. 94/2 i k.č.br. 94/11, obje k.o. Resnik
 

1. Razmotren je dopis Gradskog ureda za upravljanje imovinom i stanovanje Klasa: 003-01/25-002/89 od 29. siječnja 2026. kojim se traži očitovanje Vijeća o mogućnosti raspolaganja k.č.br. 94/2 i 94/11 obje k.o. Resnik u svrhu donošenja suglasnosti na ishođenje rješenja o utvrđivanju građevne čestice za postojeću stambenu građevinu u Zagrebu, Roberta Močiljanina 1, te Zaključak Vijeća Mjesnog odbora Stari Retkovec usvojen na 9. sjednici, 23. veljače 2026. godine. 
 
2. Vijeće je, sukladno mišljenju Vijeća Mjesnog odbora Stari Retkovec, suglasno s raspolaganjem zemljištem iz točke 1. ovog zaključka budući da ne postoji strategijski značaj odnosno javni interes građana Mjesnog odbora Stari Retkovec i Gradske četvrti nad istim.

3. Ovaj Zaključak dostavlja se Gradskom uredu za upravljanje imovinom i stanovanje na daljnje postupanje.
 

 
                                                                  
KLASA: 024-08/26-002/69
URBROJ: 251-13-11-6/003-26-10
Zagreb, 26. ožujka 2026.
 
Predsjednik
Vijeća Gradske četvrti
 Donja Dubrava
  
        Trpimir Majcan, prof., v.r.

